S-8274/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur I-x-x C-x-x, kt.[...], [...], Reykjavík, fyrir eftirtalin brot, framin í Reykjavík nema annað sé tekið fram: I.

Þjófnað með því að hafa, fimmtudaginn 19. september 2019, í verslun ÁTVR, Skeifunni 5, stolið áfengisflösku að verðmæti kr. 5.499.

Telst háttsemi þessi varða við 244. gr. almennra hegningarlaga nr. 19/1940.

II.

Eftirtalin brot, framin föstudaginn 4. október 2019 í Kringlunni:

1. Þjófnað með því að hafa, í verslun Jack & Jones, stolið skóm að verðmæti kr. 11.990.

2. Þjófnað með því að hafa, í verslun Next, stolið nærfatnaði að verðmæti kr. 2.795.

Telst framangreind háttsemi varða við 244. gr. almennra hegningarlaga nr. 19/1940.

III.

Umferðarlagabrot með því að hafa, mánudaginn 4. nóvember 2019, ekið bifreiðinni [...] vestur Hringbraut við Njarðargötu á 73 km/klst, að teknu tilliti til vikmarka, þar sem hámarkshraði var 60 km/klst.

Telst háttsemi þessi varða 2., sbr. 4. mgr. 37. gr., sbr. 1. mgr. 95. gr. umferðarlaga nr. 77/2019.

IV.

Umferðarlagabrot með því að hafa, miðvikudaginn 27. maí 2020, ekið bifreiðinni [...]um Sæbraut við Langholtsveg á 73 km/klst, að teknu tilliti til vikmarka, þar sem hámarkshraði var 60 km/klst.

Telst háttsemi þessi varða 2., sbr. 4. mgr. 37. gr., sbr. 1. mgr. 95. gr. umferðarlaga nr. 77/2019.

V.

Eftirtalin brot, framin fimmtudaginn 27. ágúst 2020:

1. Þjófnað með því að hafa, í félagi við C-x-x- Vasile Mandache, kt. [...], farið í auðgunarskyni inn í vistarverur starfsmanna Hestasports í Varmahlíð, Skagafirði, og þaðan stolið Samsung Galaxy snjallsíma, Beats heyrnartólum, Ipad spjaldtölvu, Fujitsu fartölvu, Aktic myndavélatösku, K&F ljóssíu fyrir myndavélalinsu, Anker hleðslubanki, og Herchel Heritage bakpoka með ýmsum lausamunum, allt að óþekktu verðmæti.

2. Þjófnað með því að hafa á bensínstöð Orkunnar við Hörgárbraut, Akureyri, í félagi við Celin- Vasile Mandache, kt. [...], stolið eldsneyti að fjárhæð kr. 3.164.

3. Umferðarlagabrot með því að hafa ekið bifreiðinni [...] suður Hörgárbraut, Akureyri, undir áhrifum áfengis og óhæfur til að stjórna henni örugglega vegna áhrifa og ávana- og fíkniefna (í blóði mældist vínandi 1,32‰, amfetamín 60 ng/ml og kókaín 35 ng/ml) uns lögregla stöðvaði aksturinn skömmu síðar á Drottningarbraut við Höpfnersbryggju.

4. Fíkniefnalagabrot með því að hafa haft í vörslum sínum samtals 2,1 gaf kókaíni sem geymd voru í bifreiðinni [...] og fundust við leit lögreglu í kjölfar handtöku á Drottningarbraut.

Telst háttsemi í 1. og 2. tl. varða við 244. gr. almennra hegningarlaga nr. 19/1940, í 3. tl. við 1., sbr. 3. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og í 4. tl. við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

VI.

Umferðarlagabrot með því að hafa, miðvikudaginn 9. september 2020, ekið bifreiðinni [...] um Miklubraut án þess að hafa öryggisbelti spennt við aksturinn.

Telst háttsemi þessi varða við 1. mgr. 77. gr., sbr. 1. mgr. 94. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, skv. 101. gr. umferðarlaga nr. 77/2019.

Þá er krafist upptöku á 2,1 gaf kókaíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Einkaréttarkrafa:

Vegna ákæruliðar nr. I. gerir E-kvk-nf S-kvk-nf, fyrir hönd Áfengis- og tóbaksverslunar ríkisins, kt. 410169- 4369, þá kröfu að ákærði verði dæmdur til að greiða skaðabætur samtals að fjárhæð kr. 5.499,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19. september 2019 til 10. nóvember 2019 en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags. Jafnframt er krafist lögmannskostnaðar að mati dómsins eða samkvæmt síðar framlögðum málskostnaðarreikningi.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 9. desember 2020, var ákærði dæmdur til greiðslu sektar með dómi 5. desember 2019, vegna þjófnaðar.

Brot ákærða samkvæmt ákæruliðum nr. I. og II voru framin fyrir uppsögu framangreinds dóms og verður honum því gerður hegningarauki vegna þeirra nú, sbr. 78. gr. almennra hegningaralaga.

Með hliðsjón af sakarefni þessa máls þykir refsing ákærða hæfilega ákveðin fangelsi í 75 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk 2,1 grömm af kókaíni sem lögregla lagði hald á við rannsókn málsins.

Ákærði hefur fallist á að greiða bótakröfu ÁTVR eins og hún er fram sett, en málskostnaður verður ekki dæmdur.

Ákærði greiði 176.176 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir G-kk-þf Þ. S-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-x-x C-x-x, sæti fangelsi í 75 dagaen fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 18 mánuðifráuppsögudómsins að telja.

Upptæk eru gerð til ríkissjóðs 2,1 grömmaf kókaíni.

Ákærði greiði Áfengis- og tóbaksverslun ríkisins (ÁTVR) 5.499 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 19. september til 7. febrúar 2021, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá þeim degi til greiðsludags.

Ákærði greiði 176.176 krónur í sakarkostnað.

A-kvk-nf S-kvk-nf